Document ID: /roh_data/filtered/fineweb-2-filterrobots_roh.jsonl.gz/56014

gasetta «Der Alpenbothe»
Cuira, 1794
Gia al cumenzament dal 18avel tschientaner èn cumparidas en il Grischun publicaziuns periodicas en tut las linguas chantunalas. Quellas infurmavan davart l'economia publica e purtavan contribuziuns geograficas, litteraras ed istoricas. A la discussiun politica u la polemica servivan dentant plitost ils fegls sgulants e pamflets.
La gasetta «Alpenbothe» sa considerava bain sco organ politic, ma en sias 18 ediziuns na chatt'ins betg ina singula novitad politica davart il Grischun.
Sco emprima e per in lung temp unica gasetta propi politica dal Grischun è cumparida a partir dal 1800 la «Churer Zeitung». Pir l'aboliziun da la censura da la pressa suenter il 1831 ha preparà la via per il svilup d'in schurnalissem en il senn modern.